Co te spòlëznowé pòrtale mają lëdzy skamraconé, zwrëjowóné?! Tec napisac wszëtkò jidze. Séc strzimie terrabajtë łżélstwów. Na taczi www.wrëje.csb dôjmë na to, czëtómë: „Móm dwadzesce lat. Bëlną robòtã, aùtół i swòją chëcz. Brëkùjã chłopa dwa razë w tidzéniu. Sprawë hidraùliczné”. Abò: „Dochòdzã do szescdzesątczi. Móm swòje zãbë i wòjskòwą emeriturã. Leno pòwôżné òfertë”. Czasã przëszło tak, że w sécy kôrbił òn z nią, a w realu pòtkelë sã dwaji abò dwie. I nijak nie szlachòwałë za nyma kòmpùtrowima… awataroma.